
PEEAEFA'TNO. 


Ad Quinquepartitum hoc edendum ut animum adpellerem, primo 
codices duo Hamburgenses effecerunt, in quos, quum multis abhinc 
annis libros manuscriptos, qui Hamburgi in bibliotheca Senatoria ad- 
servantur, perlustrarem orientales, praeter exspectationem incidi, quo- 
rumque alterum paulo post transcripsi. Quos codices quum locis 
multis tum scriptura perversa, tum lacunis laborare intelligerem, ab 
Adolpho Friderico Stenzlero, populari meo, mihi amicissimo, qui 
tunc Londinii studio litterarum Indicarum operam navabat, ut hunc 
librum in publicum edituro mihi ex codicibus Londiniensibus aliquid 
subsidii pararet, petii. Neque defuit vir ille humanissimus, quo mi- 
nus mihi hoc roganti obtemperaret; ex codice enim curiae Indicae 
Londiniensi, qui numero 1440. signatus erat, cum libris Colebrookia- 
nis eo adlato, Pantschatantri libros duos primos meum in usum litte- 
ris Latinis transcripsit. — Deinde ex congerie codicum Indicorum 
Chambersiana, quae Berolinum deportata est, unum  Pantschatantri 
exemplar accepi. Denique Otto Fridericus Tullbergius, Suecus, litte- 
rarum orientalium in academia Üpsaliensi professor clarissimus, quo- 
cum aliquando, quum per aliquod tempus apud nos Gripesvoldiae 
commoraretur, familiaritatem contraxeram , apographa Pantschatantri, 
quae Londinii et Oxonii summa cura litieris Latinis conscripserat ipse, 
singulari benignitate erga me usus, mihi pervolutanda et in rem meam 
convertenda permisit. Duos codices Londinienses transcripserat inte- 
gros, atque ex aliis scripturae varietatem partim in margine illorum 
apographorum, partim inter lineas adnotaverat. Quibus subsidiis 
liberaliter mihi concessis, Tullbergius tam insigni beneficio me devin- 
^ Xit, ut graliam ei habere debeam tantam, quantam maximam animus 

meus capere potest. Quibus praemissis, iam codicum illorum , quot- 
quot mihi obtigerunt, quibus aut ipsis, aut quorum apographis, ab 
Stenzlero et Tullbergio confectis, uti potui, enumerationem brevem 
secundum litterarum , quibus eos signavi, ordinem instituam. — Codices 
ipsi litteris Devanagaricis exarati sunt omnes. 

A. Codex curiae Indicae Londiniensis nro. 2643. foliis centum 
quinquaginta tribus constans, quem Tullbergius transcripsit integrum. 
Quanquam librarii mendis plane non purus est, tamen scriptura ad- 
curatiore codicibus ceteris praestat. Ad finem posita sunt haec: fur 
RU ferent xig vu08. 

b. Codex Wilsonianus, qui apud Wilsonem, patronum litterarum 
Indicarum celeberrimum, adservatur, negligentius scriptus, tantumque 
ires Pantschatantri libros priores continens. Scripturae varietatem ex 
eo sumtam Tullbergius apographo codicis À. adiecit. Quod ad tex- 
tum adtinet, codex B. ad codicem A. prope accedit. 

C. Codex Wilsonianus, luculentius et curatius exaratus, ex quo 
lectionis varietatem Tullbergius apographo codicis À. adscripsit. Ad 
finem posita sunt: umi *z qum dm vcu&.  Textu hie codex a codice 
A. satis multum differt. In libro Pantschatantri tertio, ubi de consilio 
ulularum exponitur, codex C. duas huius libri editiones diversas in 
unam confundit, sententiis singularum ulularum ex editione utraque 
receptis, iisque, quanquam discrepant, parum commode inter se 
connexis,  -. 

D. Codex curiae Indicae Londiniensis nro. 2790. foliis constans 
centum septuaginta sex. Editionem Pantschatanui aliam, quam quae 
codice A. continetur, exhibet. Fabulas libri tertii, quartique ordine 
alio quam ceteri codices, eoque, ut mihi videtur, praepostero collo- 
cat. Scriptus est anno za 19?&. Integrum eum transcripsit. Tull- 
bergius. 

E. Codex curiae Indicae Londiniensis nro. 1812. paginas tenens 
ducentas quinquaginta seplem, ex quo scripturae varielatem apogra- 
pho codicis A. adscripsit Tullbergius. Textus ad codicem À. prope 
accedens passim verba sensum supplentia adiicere videtur. 

F. Codex curiae Indicae Londiniensis nro. 2319. foliis ducentis 
et quindecim constans, ex quo leclionis varietatem apographo codicis 
D. adscripsit Tullbergius. Huic enim, quod ad textum adtinet, cogna- 
tus est. In libro tertio. vero, pariter ut codex C., editiones diversas 
in unam confundit. 

G. Codex curiae Indicae Londiniensis nro. 2146. folia quadra- 
ginta oclo lanlum tenens, ex quo scripturae varietatem apographo 
codicis D. adscripsit Tullbergius. Textum recentiorem, locis multis in 
angustum deductum, exhibere videtur. 

H. Codex Hamburgensis primus, in dorso signatus numero ccrt. 
folis centum et viginti septem constans, nitide scriptus.  Textu ad 
codicem D. propius accedit, sed fabulae nonnullae, quanquam in co- 
dice D. ceterisque exstant, in eo omissae sunt. 

Pantschatantro in hoc volumine libellus medicus subiunctus est, 
folia sedecim tenens, cui introitus hic est: zieactQ zm! zzaGrffupwm 
fier qonesnnngsrs fafnan fas mí Quem librum medicum excipit 
alius, litteris quidem Devanagaricis, sed lingua non Sanscrita con- 
scriptus. Exordio quidam lector Latinis litteris superscripsit: «Soera 
Botter of Tuti nama» si recte legi. Versiculi primi sunt hi: * zm à 
RTIGTTTETQRTUT (0 EDTETSREURITUTEETRERTÉSNUT | SDÍSmITUIZ UT |  RUETUTTTZRTUTHTUT d GeYTm: 
TIT TTTERUT SRDRERHP del | NUT IROEPDIUMIGs: 6 SDRISRIZTSRSSRTUNZ IRR. CRQTETG MEET 
ufu» Pro wquzimt vero in codice wpuzimt scriptum est. Ad finem 
libri posita sunt haec: zfi ziyzmisy ipea imu suba legitur liber psit- 
taci esse videtur, fortasse in linguam Hindustanicam translatus; nam 
 Sanscrile gpmagftt: vocalur, et &453 ,;b.» Persice. 

I. Codex Hamburgensis alter, in dorso signatus numero ccr. fo- 
liis centum et quinquaginta uno constans, quem primum transcripsi. 
Codici H. admodum similis est scriptura et habitu, textuque cum eo 
plerumque consentit. Sed mendis scatet, lacunisque pluribus mutilus 
est. Dorso quidam inscripsit: «Liber lapon. de medic.» 

Nam etiam in hoc volumine Pantschatantro libellus medicus sub- 
iunclus est fol. 152— 176., cuius exordio Hollandica haee superscripta 
sunt: «Van de medecyne; syn naam is wegt weleb.» Verba prima: 
Spm-naemaeewnna casürfxarfemsr. [dem igitur liber medicus esse 
videtur, qui in codice H. exstat, nomenque Veidjavallabhae habet. 
Ad finem: ss x91. 

K. Codex Berolinensis Chambersianus, foliis minoribus ducentis 
quinquaginta duobus constans. Folia prima et extrema ab manu alia, 
quam quae cetera exaravit, scripla esse videntur. Textus plerumque 
cum codice À. consentit; sed lacuna una maiori est mutilus.  Absunt 
enim ab eo folia ea, quibus libri tertii pars tertia fere extrema conti- 
nebatur. Quod et ipsum ex numeris Indicis antiquioribus, qui foliis 
inscripti sunt, cerni potest. Nam folium scs ab folio x:« excipitur; 

exciderunt igitur folia duodecim. Jam vero foliis omnibus iis, quae 
folium 3e» sequuntur, etiam alii numeri Indici inscripti sunt, non in- 
terrupto ordine procedentes, ne lacunam adesse primo adspectu 
quisquam videat. 

L. Codex curiae Indicae Londiniensis, folia ducenta et quindecim 
tenens, ex bibliotheca Colebrookiana in curiam Indicam delatus: 
Libros Pantschatantri duos priores, ut supra dixi, Stenzlerus ex eo 
wansscripsit. Quod quum fieret, codex numero 1440. signatus erat; 
posteane numerum mutaverint, nescio. Apographum Stenzleri textu 
cum iis, quae Tullbergius ex codice F. exscripsit, tantopere consentit, 
ut codices L. et F. unum eundemque esse paene crediderim. Sed 
interdum tamen Stenzleriana a Tullbergianis dissentiunt. In versiculo - 
57. libri secundi a Stenzlero: semi - fauri z? posita sunt; a Tullber- 
gio vero ex F. sumta: seri fammi z^. In fabula tertia libri secundi 
pag. 120. lin. 13. a Stenzlero: gafer-ra; posita sunt, a Tullbergio vero 
ex F. sumta: gdferr erem. 

Codices hi textus Pantschatantri proponunt varios, qui non modo 
in sententiis singulis et versiculis interpositis, verum etiam fabulis in- 
tegris vel adiectis, vel omissis, vel loco alio collocatis, tantopere inter 
se differunt, ut paene quot codices, tot textus esse dicere possis. 
Quam varietatem in huius generis libris Indicis, quorum scriptura non 
auctoritate quadam sacra constitueretur, certis finibus constricta , sed 
levioris momenti, proptereaque liberiori virorum doctorum arbitrio 
permissa esse existimaretur, haud raro deprehendi, ab Augusto Gui- 
lelmo Schlegelio in praefatione ad Hitopadesam recte notatum est. 
Primo enim, quod confectum fuerat, talis libri corpori exinde viri 
docti et librarii ea, quae argumentis in libro expositis quodammodo 
consentanea esse viderentur, sensim inseruerunt locis aptis, aliaque 
eorum, quae in libro consignata erant, suo arbitratu immutaverunt. 
Quapropter ne in uno quidem codicum eorum, quibus uti potui, 
primam Pantschatantri formam servatam esse opinor. Duae praeser- 
üm vero in codicibus illis editiones huius operis diversae prae ceteris 
distingui posse mihi visae sunt, quarum alteram simpliciorem, orna- 
üorem alteram nuncupabo, ut, ubi necesse erit, nomine breviori 
unamquamque singillatim significare possim. 

Ornatiorem idcirco alteram voco, quia in ea interdum perso- 
nae vel res, quas editio simplicior verbo uno vel paucis significat, 
. verbis pluribus plenius et ornatius describuntur. ta, ut huius indolis, 

quam textus ornatior prae se fert, exemplum aliquod adponam, pro 
iis, quae in libro nostro pag. 6. lin. 4. exstant, ex editione simpli- 
€iori sumtis: ser zrfeured s-uz fufeenmyiei mW c dn editione orna- 
uori ponuntur haec, quibus civitatis Mihilàárópjae vel Mahilàrópjae 
^splendor vividius depingitur: zrfermrerg z-uz gv Wpu6e sspmuend gfà 
fraewarzdrpurrerrumrezeniewnrewnnfentfaqe Tp — pferfeeerzTzmenTUrauffzT ma 
afcerrafeancrfegarfentrfzzummruTenaenmmufed afesenymi amp cO Similique 
modo in fabula quinta libri primi pag. 43. lin. 5. puellam regiam, 
quam textor et carpentarius conspiciunt, editio simplicior vocabulo 
uno user depingit, ornatior vero epithetis septem splendidissi- 
mis, venustates puellae singulas praedicantibus; quae quidem haec 
sunt: mamrre-cmse-amnreedcgzuzut zqubruerrWemrzrer wreeeremt sre 
sre zen z fewado fairy ferat | rp fererrzrerterrfz zrermztarfaerr eene zafernfarnt 
srernaermnrempeE fx fger senewerenemeeumísus. Sed appellationi tamen huic, 
qua ornaliorem hanc editionem nuncupo, ne nimium quantum tri- 
buant, lectoribus videndum est; nam nonnullis tantum locis descri- 
püones illae floridiores in ea positae inveniuntur. 

Porro editio ornatior, quod ad librum primum adtinet, fabulis 
locupletior est, quam editio simplicior; fabulae enim novem in illa 
insunt, quas simplicior non recepit, neque liber Kalilae. Praeterea 
in enarrandis fabulis iis, quas editio utraque habet, ornatior saepe 
non solum verbis utitur aliis, quam quae in simpliciori posita sunt, 
sed res gestas quoque ipsas, earumque causas et momenta aliter 
atque simplicior fingit vel connectit Quod quidem in fabulis iis, 
quae de texlore volitante pag. 43 48. et de grue fraudulenta a can- 
cro peremta pag. 50. 51. exponunt, aliisque permulüs, satis potest 
perspici. Consilium ulularum, quod libro tertio tractatur, ornatior 
multo secus ac simplicior reddit. Versiculi fabulis inserti, qui in or- 
natiore leguntur, saepe ab iis diversi sunt, quos proponit simplicior. 
Quae de quaestus faciendi generibus variis in exordio libri primi 
editio simplicior pag. 7. lin. 8—25. et pag. 8. lin. 1—9. exponit, ea 
ornatior fabulae tertiae libri quinti inserit. 

Quae narrationis diversitas ubicunque inter editionem ornatiorem 
et simpliciorem intercedit, ornatiori liber Kalilae, antiqua Pantscha- 
tantri translatio Arabica, plerumque adstipulatur. Cuius consensus 
aliquot. exempla adponam. |n fabula septima libri primi gruem 
fraudulentam editio ornatior fert cancro praedixisse, mox venturos 

esse piscatores, ex lacu animantia omnia extracturos; se enim ex pi- 
scatoribus audivisse, quum dicerent: SIGTRUIÍNA TTRGQ: € WW  SSt Qut T 
ami sfeurrd. e. «abundat piscibus hic magnus lacus; in eum cras vel 
perendie rete iacietur.^ Idem hoc grus illa in libro Kalilae, edit. 
Sacyan. pag. 100. 101. cancro narrat, piscatoremque perhibet di- 


xisse: 39 X, sos ME Lem es Lolo o! i e. «certe hoe loco pi- 
sces multi adsunt, itaque eos capiamus quam primum!» Idemque in 
hac fabüla etiam Hitopadesa tradit, editor. Schlegelio, Lassenioque 
pag. 114. Sed editio simplicior pag. 50. gruem praedixisse fert, mox 
siccitate diuturna lerram adeo laboraturam esse, ut in lacu aqua 
mansura sit nulla. Atque sic saepius Hitopadesa cum editione  orna- 
Uori congruit, ab simpliciori dissentiens. 

In fabula septima decima libri primi simias ee horrentes 
editio ornatior wzri cicindelam, quae musca vespere lucens est, con- 
spexisse fert, quam ignem esse putarent. [ta etiam liber Kalilae pag. 


- 2. 2-28. ? m 
. . s yes * i hoox euis . . . 
128. simias n Sum LglES 53 Xs5. cicindelam volitantem, quae ignis 


scintillae speciem prae se ferret, vidisse dicit. Editio simplicior vero 
pag. 93. simias illas afzsurazsmtt amer baccas fruticis, qui Gundscha 
vocatur, rubicundas, ignis scinüillis similes, invenisse, easque flammas 
esse putasse, narrat. Hitopadesa hanc fabulam non habet. 

In fabula undevicesima libri primi editio ornatior Dharma- 
buddhem, mercatorem, Pápabuddhis amicum, iter facientem fortuito 
ollam mille dinàris sive nummis aureis impletam semi ZlmpWSH inve- 
nisse tradit. Atque similiter fere Kalilae pag. 129. hominem illum 


--- 


crumenam mille dinàris impletam in via reperisse dicit : Lees Ac. 
S 2 fe E . LI LI LI 
oUu2 Cà xw. Simplicior contra editio pag. 95. illum Dharmabuddhem, 


Pàápabuddhemque, pecuniam non in via iacentem invenisse, sed stu- 
dio et labore sensim meruisse perhibet. Neque haec fabula in Hito- 
padesa inest. 

Editionem ornatiorem, de qua modo dixi, codices A. B. K. con- 
ünent, quibus saepe etiam C. E. adstipulantur, praesertim quod ad 
fabulas libri primi illas adtinet, quas ornatiorem sibi proprias habere 
supra dixi. Codices D. F. G. H. I. L. editionem simpliciorem propo- 
nunt, quanquam haud raro inter se dissentientes. Codices Hambur- 
genses H. I. in libris Pantschatantri extremis fabulas nonnullas omit- 

tunt, quae in codicibus ceteris exstant. Passim codex unus idemque 
utriusque editionis lectionem recepit. lta codex L. fabulae quintae 
libri primi introitum primo talem fere ponit, qualem editio simplicior 
pag. 43. habel: sffsefrerr cmrferm went fux fant xr — CTUZNUTERT 
fzx. His vero, sententia non absoluta, neque ullis aliis interpositis, 
statim introitum eiusdem fabulae alium, ex editione ornatiori sumtum, 
subiungil: cx sifeempmmnut 2r qezr cafuewer wu o^. Nam ornatior in- 
iroitum proponit hunc: sfr zy quzaM-rTW zUIp (o Hp GBÍÍSURT DUSRTQGI Y 
gez zum uy qnm. Codices C. F. in consilio ulularum  expo- 
nendo utriusque editionis lectionem adponere, nolatum est supra. 
Utrum editio ornatior, an simplicior, sit habenda vetustior, vel 
primae Pantschatantri formae propinquior, de ea re sententiam ferre 
certam non audeo; magis perspectum hoc habebunt posteri. Fortasse 
codices alii, a me non lecti, in lucem protrahentur, ex quibus huic 
disquisitioni etiam plus lucis adfulgebit. Si quid video, editio orna- 
lior, quanquam in eam ipsam recentiora multa recepta esse credide- 
rim, in universum ad antiquam libri formam propius accedit, pro- 
ptereaque cum libro Kalilae magis quam altera convenit. In editionis 
meae volumine hoc primo scriptura potissimum ad editionem simpli- 
ciorem accommodata est, quoniam codices H. I. L. qui mihi obüuge- 
runt primi, illam editionem exhibent, eoque factum est, ut ad eam 
primam ex illis codicibus eruendam me adplicarem. Qui codices ubi 
nimis vitiosi vel mutili esse mihi videbantur, ex ceteris meliora vel 
pleniora supplevi; qua de re in commentario critico adcuratius dis- 
putabitur, ut unde singula quaeque a me sumta sint, pro eo ac de- 
bet demonstretur. Versiculos recepi nimis multos, ut lectores critici 
eorum, quos aut relinendos, aut eiiciendos esse censeant, ipsi insti- 
, Were possint delectum. Ab auctore libri primo locis plerisque non- 
| nisi versiculum unum, vel paucos, positos esse coniicio equidem ; nam 
| quo additi sunt plures, eo longius ii, qui extremi sunt, ab ea senten- 
| tia recedunt, quae adponendi primi fuit causa. lam vero, nulla mora 
| interposita, etiam editionis ornatioris textum in publicum edam, ex 
. solo fere codice À. sumtum; cui, ubi laborat, codices DB. K. aliquid 
medelae adferre possunt. 


! 


Cum Pantschatantro librum Kalilae studiose contuli, magnamque 

ex hac comparatione. cepi voluptatem. — Saepe enim miratus sum, 

| liber Kalilae, quanquam non ex ipso Pantschatantro Sanscrite scripto, 

. sed ex translatione Pehlevica originem traxit, quantopere in narratio- 
n 


d 

nibus sententiisque multis cum scriptura Sanscrita concinat. Cuius 
concordiae aliquot exempla proponam. 

Libri tertii versiculo 112. vulnera ab securibus vel gladiis inflicta 
sanari, quae vero lingua procax laceraverit, restitui non posse expo- 
nitur. Haec in libro Kalilae pag. 189. 190. sic reddita sunt: 

»Scito arborem securi caesam repullulare, carnemque gladio laceratam consanari, 
sed vulnera ab lingua inflicta non consanari, neque plagas ab ea impositas 
percurari.* 


Libri tertii versiculo 113. verba odiosa et nefaria non verba, sed 
venena esse demonstratur. Quae Arabs pag. 190. ita reddidit: 

n sermo quum audienti, tum dicenti, sinistra parat, et odium, inimici- 
iiamque suscitat, eum non sermonem, sed telum, nuncupare convenit.* 


Quodsi pro lees tela substituimus Gs venena, quod facile 


in codicibus exstare potuit, Arabica etiam pressius ad Sanscrita ac- 
cedunt. 


Libri tertii versiculo 114. etiam fortem hominem ad inimicitiam 
sibi suscitandam non pronum esse docetur, quemadmodum neque 
venenum pro medicamento habeat homo prudens. Quae Arabs pag. 
191. his verbis expressit : 

,Homo cordatus, quanquam fortitudini suae, virtutique confidit, tamen ea re 

non eo adducitur, ut inimicitiam sibi suscitet, prudentia sua, fortitudineque 

fretus, quemadmodum eum, etiamsi theriacam secum habet, tamen non decet, 
venenum bibere, medicamento illo confisum.* 

Codices libri Kalilae textus proponunt varios; sed uti non potui 
nisi eo, quem Sacyus typis exscribendum curavit. Qui deinde Bülàki 
anno Moslemorum 1251. editus est, eum habui et ipsum; sed a Sa- 
cyano non diversus, ex eo exscriptus esse videtur. Prooemium tantum 
aliud editor Bülàkensis praemisit. Ex translatione Pantschatantri Peh- 
levica librum Kalilae natum esse, pro certo haberi posse videtur; edit. 
Sacyan. mémoire historique pag. 8. Cuius originis indicium. quod- 
dam in fabula prima libri tertii fortasse superest. In ea enim de le- 
pore quodam dicitur, cui nomen fas: sive Nicanori esset; atque in 
eadem fabula liber Kalilae leporem quendam prodiise tradit, qui Firüs 
35223 sive victoriosus adpellaretur. Quod nomen Persicum ex transla- 
tione Pehlevica in Árabicam transiisse coniici potest. Sed liber Kali- 
lae permulta addit, quae in Pantschatantro non exstant, itidemque 
multa supprimit, quae in illo insunt. Atque iam ab translatore Peh- 
levo ad Sanscrita esse adiecta multa, fama est; ed. Sacyan. loc. cit. 
pag. 3. Quibus Kalilae capitibus singuli Pantschatantri libri in uni- 
versum respondeant, hoc loco breviter notabo, ut facilius lectores hoc 
cognoscant : 


Pantschatantrum. Kalila. Hitopadesa. 
lib. 1. cap. 5. hb- 2 
lib. 9. cap. 7. lib. 1 
lib. 3. cap. 8. lib. 3. 4. 
lib. 4. cap. 9. 
hib. : 5. cap. 10. 


Quae Kalilae capita antecedunt quintum, prooemia tantum continent. 
Ceterum quantum, quod ad fabulas, singulis libris immissas, adtinet, 
opera illa tria inter se differant, in descriptione Pantschatantri socie- 
tatis Asiaticae Britannicae commentationum volumini primo inserta, 
luculenter demonstravit Wilso. Dubois, clericus Gallus, librum edidit, 
qui inscriptus est: Le Pantcha-Tantra ou les cinq ruses, fables du 
Brahme Vichnou-Sarma; traduit pour la premiére fois sur les origi- 
naux indiens; Paris. 1826. Quo libro epitome Pantschatantri quae- 
dam continetur, ex editionibus huius libri recentioribus, Tamulice, Te- 
lugice, Kanarice scriptis, excerpta, modo cum scriptura Sanscrita 
concinens, modo ab ea prorsus dissidens.  Versibusne Sanscritis Pant- 
schatantrum primo descriptum sit, quaeri potest; passim in eo versi- 
culi insunt, narrationem non illustrantes, sed eam persequentes ipsam, 
ut libr. 2. vers. 54. 61. 89. libr. 3. vers. 6. 248. 249. Fabulam libri 

tertii septimam codices alii totam oratione metrica compositam 'exhi- 
bent, alii partim versiculis, partim pedestri dicendi genere descriptam. 

Superest, ut Christiano Lassenio, veterum litterarum Indicarum 
Persicarumque instauratori praestantissimo , meritissimo, pro suo in 
me studio gratias debitas persolvam.  Pantschatantri edendi officium 
ut susciperem, comiter me hortatus est, adiumento in hac re se mihi 
futurum esse pollicitus, dimidiaeque fere huius libri parti priori, quum 
Bonnae formis exprimeretur, perlustrandae et corrigendae operam na- 
vavit. Quam curam parti posteriori quo minus impenderet, quum 
valetudo incommodior eum impediverit, ut iam in dies magis conva- 
lescat, pristinumque vigorem omnino recuperet, ex animo precor. 
Denique lectores, ut, quae dederim bona, animo benevolo accipiant, 
quae posuerim mala, indulgenter emendent, oro rogoque. Quae a 
typothetis peccata sunt, in commentario critico corrigentur, quum 
plagulas typis expressas nondum viderim omnes. Dabam Gripesvol- 
diae cal. octobr. anni mdecexlvii. 


Eo. Godofr. Lud. E£osegarten. 

— 2. Thos famelicus tympanum vorat : . . " . . 20 

